|  |  |  |
| --- | --- | --- |
|  |  |  |

**KUULUTUS**

 Rakennus- ja ympäristölautakunnassa on vireillä seuraava lupahakemus:

**Suomen Maa ja Kivi Oy** hakee maa-aineslain ja ympäristönsuojelulain mukaista yhteislupaa kalliokiviaineksen ottoon sekä kiviaineksen louhintaan ja murskaukseen ja ylijäämämaiden vastaanottoon kiinteistöillä 536-402-1-88 Leukavahanmetsä ja 536-402-2-16 Heikkilän-Metsä. Kalliota on tarkoitus louhia 1.100.000 k-m3 10 vuoden aikana. Ottoalue sijaitse Porintien (VT11) pohjoispuolella noin 5 km Nokian keskustasta luoteeseen. Kyseessä on olemassa olevan toiminnan jatkaminen ja laajentaminen. Lupaa haetaan 10 vuodeksi. Hankkeesta on tehty luonnonsuojelulain mukainen Natura-arviointi.

Hakemuksen mukaiset toiminta-ajat:

- poraaminen (16.7.–14.4.) ma-pe 7.00–22.00,

- räjäytykset ja rikotus (16.7.-14.4.) ma-pe 8.00-18.00,

- murskaaminen (ympäri vuoden) ma-pe 7.00-22.00,

- kuormaaminen ja kuljetus (ympäri vuoden) ma-pe 6.00–22.00, la 7.00-18.00,

- ylijäämämaiden vastaanotto (ympäri vuoden) ma-pe 6.00-22.00, la 7.00-18.00

Hakemus on nähtävillä Nokian kaupungin rakennusvalvontayksikössä (Harjukatu 21) kuulutusajan 20.10. - 20.11.2017. Muistutukset ja mielipiteet on toimitettava kirjallisina kuulutusaikana Nokian kaupungin rakennus- ja ympäristölautakunnalle osoitteeseen Harjukatu 21, 37100 Nokia.

Lisätietoja saa Nokian kaupungin ympäristönsuojeluyksiköstä puh. 040 7799 287 ja 040 7799 286.

Nokialla 18.10.2017

Rakennus- ja ympäristölautakunta